ΑΔΕΙΑ ΑΣΚΗΣΗ ΙΔΙΩΤΙΚΟΥ ΕΡΓΟΥ/ΕΡΓΑΣΙΑΣ ΜΕ ΑΜΟΙΒΗ ΓΙΑ ΜΟΝΙΜΟΥΣ

Για τη χορήγηση άδειας άσκησης ιδιωτικού έργου με αμοιβή, κατά τις διατάξεις του άρθρου 31 του Ν. 3528 / 2007 (Δημοσιοϋπαλληλικός κώδικας) απαιτείται:

* **Αίτηση του υπαλλήλου**, σύμφωνα με το υπόδειγμα, η οποία υποβάλλεται στη Διεύθυνση Εκπαίδευσης/ΚΕΔΑΣΥ, που υπάγεται.

Οι αιτήσεις πρωτοκολλούνται αυθημερόν και διαβιβάζονται στην ΠΔΕ Θεσσαλίας υπόψη ΠΥΣΕΕΠ.

Συνημμένα υποβάλλονται:

* **Βεβαίωση του φορέα**, όπου πρόκειται να απασχοληθεί ο υπάλληλος στην οποία θα αναγράφονται (πριν την έναρξη της εργασίας):

α) το αντικείμενο της απασχόλησης

β) οι συνολικές ώρες απασχόλησης ανά εβδομάδα

γ) ποιες ημέρες και ώρες θα απασχολείται στο εν λόγω έργο ο υπάλληλος

δ) ακριβείς ημερομηνίες έναρξης & λήξης απασχόλησης.

* **Βεβαίωση του Διευθυντή του σχολείου**, όπου υπηρετεί, στην οποία θα βεβαιώνεται ότι το έργο, που θα παρέχει ο υπάλληλος, σύμφωνα με τη βεβαίωση του φορέα δεν παρακωλύει την εύρυθμη λειτουργία της υπηρεσίας, (επισυναπτόμενο αρχείο).
* **Υπεύθυνη Δήλωση** (επισυνάπτεται)
* *Χορήγηση άδειας με αναδρομική ισχύ δεν είναι δυνατή.*
* *Η άσκηση ιδιωτικού έργου ή εργασίας με αμοιβή χωρίς άδεια αποτελεί πειθαρχικό παράπτωμα. Το ιδιωτικό έργο ή εργασία θα πρέπει να συμβιβάζεται με τα καθήκοντα της θέσης του υπαλλήλου.*